Clayton Keller

Clayton Keller (s. 29. heinäkuuta 1998 Swansea, Illinois, Yhdysvallat) on yhdysvaltalainen jääkiekkoilija, joka pelaa NHL-joukkue Utah Mammothissa. Hän toimii joukkueen kapteenina. Arizona Coyotes varasi hänet ensimmäisellä kierroksella koko NHL:n varaustilaisuuden seitsemäntenä pelaajana kesällä 2016. Keller on pelipaikaltaan keskushyökkääjä, mutta hän osaa pelata myös laidassa.

Ura
Seuraura
Keller on saanut kiekko-oppinsa Missourin Saint Louisin alueella. Hän pelasi juniorina mm. St. Louis Jr. Bluesin joukkueessa. Keller kävi tämän jälkeen high schoolin Shattuck St. Mary'sissa, Minnesotassa vuosina 2012–2014. Kaudella 2012–2013 hän teki juniorisarjassaan 60 runkosarjaottelussa yli kahden tehopisteen tahdilla tehot 58+71=129, joilla Keller voitti St. Mary'sin sisäisen piste-, maali- ja syöttöpörssin. Hän oli joukkueensa paras pistemies myös high school seuraavalla kaudella 2013–2014 tehoilla 36+41=77. Windsor Spitfires varasi Kellerin 40. pelaajana OHL:n varaustilaisuudessa 2014. Hän ei kuitenkaan koskaan siirtynyt CHL:ään, jotta Keller voisi myöhemmin pelata Yhdysvaltain yliopistosarjoissa. Vuodet 2014–2016 hän vietti Yhdysvaltain maajoukkueen kehitysohjelman mukana pelaten mm. USHL-junioriliigaa. Keller pelasi kauden 2015–2016 aikana CCM/USA Hockey All-American Prospects Gamessa.

Arizona Coyotes varasi Kellerin koko NHL:n varaustilaisuuden seitsemäntenä pelaajana kesällä 2016. Hän siirtyi kaudeksi 2016–2017 Bostonin yliopistojoukkueeseen. Keller oli tehoilla 21+24=45 joukkueensa paras pistemies ja maalintekijä sekä jakoi sisäisen syöttöpörssin voiton Patrick Harperin kanssa. Hän jakoi Hockey Eastin maalipörssin kuudennen sijan neljän muun pelaajan kanssa ja sijoittui pistepörssissä kahdeksanneksi. Keller voitti myös BU:n sisäisen tehotilaston lukemalla +15. Hänet valittiin kauden päätteeksi sarjan vuoden tulokkaaksi, toiseen tähdistökentälliseen ja tulokkaiden tähdistökentälliseen.

Freshman -vuotensa jälkeen, maaliskuussa 2017 Keller teki kolmivuotisen tulokassopimuksen Arizona Coyotesin kanssa. Hän debytoi seuran NHL-joukkueessa jo samana päivänä 27. maaliskuuta 2017 vieraissa kotiseutunsa joukkuetta St. Louis Bluesia vastaan. Keller sai ottelussa jääaikaa 14.09 minuuttia.

Kanadalaisen Sportsnetin artikkelin mukaan Keller teki Coyotesin kanssa 4. syyskuuta  2019 kahdeksan vuoden ja vuosipalkaltaan 7,15 miljoonan dollarin jatkosopimuksen.https://www.sportsnet.ca/hockey/nhl/coyotes-closing-eight-year-extension-rfa-clayton-keller/ Arizonasta Utahiin muuttanut ja Coyotesista Utah Hockey Clubiksi nimensä muuttanut seura nimesi Kellerin seurahistorian ensimmäiseksi kapteeniksi lokakuussa 2024.

Maajoukkueura

Keller pelasi World U-17 Hockey Challengessa marraskuussa 2014, jolloin hän voitti hopeaa. Keller voitti koko turnauksen piste- ja syöttöpörssin tehoilla 6+7=13 ja hänet valittiin turnauksen tähdistökentälliseen.

Keller pelasi myös alle 18-vuotiaiden MM-kilpailuissa vuosina 2015 ja 2016, joista ensimmäinen turnaus päättyi maailmanmestaruuteen ja jälkimmäinen pronssiin. Hän voitti koko vuoden 2016 turnauksen syöttöpörssin ja sijoittui pistepörssissä toiseksi Kanadan Tyson Jostin jälkeen tehoilla 4+10=14. Kellerin syöttömäärä on Yhdysvaltain yhden turnauksen ennätys, jonka hän jakaa vuoden 2015 turnauksessa myös kymmeneen syöttöpisteeseen yltäneiden Jeremy Braccon ja Matthew Tkachukin kanssa. Keller valittiin koko turnauksen arvokkaimmaksi pelaajaksi ja tähdistökentälliseen.Kansainvälisen Jääkiekkoliiton raportti  Valmennus valitsi hänet Yhdysvaltain joukkueen yhdeksi kolmesta parhaasta pelaajasta. Keller valittiin myös Venäjää vastaan pelatun avausottelun päätteeksi että Tšekkiä vastaan pelatun puolivälieräottelun päätteeksi joukkueensa ottelun parhaaksi pelaajaksi. Hän johtaa tehoilla 8+15=23 Yhdysvaltain kaikkien aikojen alle 18-vuotiaiden MM-kilpailujen syöttöpörssiä ja on kaikkien aikojen pistepörssissä toisena kolmen tehopisteen päästä Phil Kesselistä.Eliteprospects.com – USA U18 

Keller pelasi alle 20-vuotiaiden MM-kilpailuissa vuonna 2017, jolloin hän voitti maailmanmestaruuden. Keller voitti Yhdysvaltain sisäisen piste- ja syöttöpörssin tehoilla 3+8=11, joilla hän sijoittui koko turnauksen syöttöpörssissä toiseksi ja pistepörssissä kolmanneksi. Keller valittiin turnauksen tähdistökentälliseen ja valmennus valitsi hänet Yhdysvaltain turnauksen yhdeksi kolmesta parhaasta pelaajasta.

Milanon ja Cortinan talviolympialaisissa 2026 hän voitti kultaa.

Pelityyli
The Hockey News -sivuston mukaan Kellerillä on erinomaiset hyökkäyspään vaistot ja hän on nopea liikkumaan. Sivuston mukaan Keller on sekä hyvä pelinrakentaja että maalintekijä. Hän ei ole kuitenkaan kovin isokokoinen ja Kellerin tuliisi lisätä voimaa saadakseen osoitettua täyden potentiaalinsa NHL-tasolla.Clayton Keller – Hockey News – Forecaster 

Kelleriä on yleisesti verrattu pienen kokonsakin vuoksi pelityyliltään Patrick Kaneen. Kane on samaistunut vertailuihin ja hänen itsensä mukaan Keller ei ole kovin isokokoinen, mutta hänellä on kyky luoda maalipaikkoja. Ennen Kellerin NHL-debyyttiä hänen vastustajajoukkueensa St. Louis Bluesin kommentaattori Darren Pang kertoi Kellerin olevan pienehköstä koostaan huolimatta älykäs kiekkoilija. Pang vertasi häntä pelityyliltään Patrick Kaneen sekä Johnny Gaudreauun.

Perhe
Kellerin pikkuveli Jake pelaa myös jääkiekkoa.

Tilastot
 2013–2014  Shattuck St. Mary's  USHS  51  36  41  77  20  –  –  –  –  – 2014–2015  US NTDP  USHL  32  14  23  37  10  –  –  –  –  –        U18  7  4  5  9  0 2015–2016  US NTDP  USHL  23  13  24  37  14  –  –  –  –  –        U18  7  4  10  14  2  2016–2017  Boston Univ.  NCAA  31  21  24  45  26  –  –  –  –  –        U20  7  3  8  11  2    Arizona Coyotes  NHL  3  0  2  2  0  –  –  –  –  –        MM  8  5  2  7  2  2017–2018  Arizona Coyotes  NHL  82  23  42  65  24  –  –  –  –  –  2018–2019  Arizona Coyotes  NHL  82  14  33  47  24  –  –  –  –  –        MM  8  2  2  4  0 2019–2020  Arizona Coyotes  NHL  70  17  27  44  28  9  4  3  7  0 2020–2021  Arizona Coyotes  NHL  56  14  21  35  18  –  –  –  –  – 2021–2022  Arizona Coyotes  NHL  67  28  35  63  28  –  –  –  –  – 2022–2023  Arizona Coyotes  NHL  82  37  49  86  49  –  –  –  –  – 2023–2024  Arizona Coyotes  NHL  78  33  43  76  32  –  –  –  –  – 2024–2025  Utah Hockey Club  NHL  81  30  60  90  28  –  –  –  –  –        MM  10  3  7  10  2 9 kautta  yhteensä  NHL  601  196  312  508  231  9  4  3  7  0

 Lähteet 

Viitteet

Luokka:Yhdysvaltalaiset jääkiekkoilijat
Luokka:Yhdysvaltalaiset olympiavoittajat
Luokka:Jääkiekon maailmanmestarit
Luokka:Arizona Coyotesin varaamat pelaajat
Luokka:Vuonna 1998 syntyneet
Luokka:Elävät henkilöt